# OBČINA PREVALJE

**Trg 2a**

**PREVALJE**

### OBČINSKI SVET

Številka: 032-0012/2018-19

Datum: 21. 06. 2019

## Z A P I S N I K

6. redne seje Občinskega sveta Občine Prevalje, ki je bila dne 20. maja 2019, ob 17.00 uri, v sejni sobi Občine Prevalje, Trg 2a, Prevalje.

Sejo je v skladu z 19. členom Statuta Občine Prevalje (Uradno glasilo slovenskih občin, št. 70/15) in 28. členom Poslovnika občinskega sveta Občine Prevalje (Uradno glasilo slovenskih občin, št. 1/16 in 48/16) sklical in vodil župan dr. Matija TASIČ z naslednjim predlaganim dnevnim redom:

* + - 1. Ugotovitev sklepčnosti.
			2. Potrditev dnevnega reda 6. redne seje.
			3. Pregled in potrditev zapisnika 5. redne seje.
			4. Predlog Odloka o spremembi Odloka o proračunu Občine Prevalje za leto 2019 – Rebalans I.
			5. Predlog Odloka o ustanovitvi organa skupne občinske uprave »Medobčinska uprava občin Mežiške doline in Občine Dravograd« - prva obravnava.
			6. Predlog Odloka o ravnanju s komunalnimi odpadki v občinah Koroške regije - prva obravnava.
			7. Predlog Občinskega podrobnega prostorskega načrta za območje PR15 CU, 1.faza – prva obravnava.
			8. Predlog Konvencije Evropsko združenje za teritorialno sodelovanje Geopark Karavanke z omejenim jamstvom in

predlog Statuta Evropsko združenje za teritorialno sodelovanje Geopark Karavanke z omejenim jamstvom.

* + - 1. Osnovna šola Franja Goloba Prevalje:
1. Oblikovanje oddelkov v Enoti Vrtec Prevalje v šolskem letu 2019/2020.
2. Soglasje k sistemizaciji delovnih mest v OŠ Prevalje in Enoti Vrtec Prevalje v šolskem letu 2019/2020.
	* + 1. Soglasje k najemu dolgoročnega kredita v letu 2019.
			2. Pobude in vprašanja.
			3. Razno.

Seje so se udeležili člani občinskega sveta:

1. Andrej STERMEC,
2. Rafael ŠKUFCA,
3. mag. Martina RIBIČ,
4. Marija ŠUŠEL,
5. Ivan BACKOVIĆ,
6. Štefan PERŠAK,
7. Boštjan GORENŠEK,
8. Stašo LODRANT,
9. Matej PEČNIK,
10. Tatjana LADINEK,
11. Aleksandra Saša HORVAT,
12. Bogdan PUPAVAC,
13. Aleksander RISTIČ,
14. Maks PUČELJ,
15. Zdravko FAJMUT.

Opravičeno odsotni člani občinskega sveta:

1. Bernard PAČNIK,
2. David KAVTIČNIK.

Seje so se udeležili še:

1. Danilo VUTE, občinska uprava,
2. Emilija IVANČIČ, občinska uprava,
3. Urška ŠPANINGER, občinska uprava,
4. Anita SLIVNIK POTOČNIK, direktorica Občine Ravne na Koroškem, k točki 5,
5. Ivan PLEVNIK, direktor KOCEROD d.o.o., k točki 6,
6. Sanja GODEC, Biro Godec, k točki 7,
7. Primož VODOVNIK, k točki 8,
8. Mira HANCMAN, ravnateljica OŠ Franja Goloba Prevalje, k točki 9,
9. Venčeslav KEREC, predsednik KS Holmec.

Novinarji:

1. Alojz JAZBEC, Televizija Uršlja.

## K tč. 1

**UGOTOVITEV SKLEPČNOSTI**

Na seji je bilo prisotnih 15 občinskih svetnikov.

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP:**

**Občinski svet Občine Prevalje ugotovi, da je 6. redna seja Občinskega sveta Občine Prevalje sklepčna.**

## K tč. 2

**POTRDITEV DNEVNEGA REDA 6. REDNE SEJE**

Župan poda točko v razpravo.

Razprave ni bilo.

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP:**

* + - 1. Ugotovitev sklepčnosti.
			2. Potrditev dnevnega reda 6. redne seje.
			3. Pregled in potrditev zapisnika 5. redne seje.
			4. Predlog Odloka o spremembi Odloka o proračunu Občine Prevalje za leto 2019 – Rebalans I.
			5. Predlog Odloka o ustanovitvi organa skupne občinske uprave »Medobčinska uprava občin Mežiške doline in Občine Dravograd« - prva obravnava.
			6. Predlog Odloka o ravnanju s komunalnimi odpadki v občinah Koroške regije - prva obravnava.
			7. Predlog Občinskega podrobnega prostorskega načrta za območje PR15 CU, 1.faza – prva obravnava.
			8. Predlog Konvencije Evropsko združenje za teritorialno sodelovanje Geopark Karavanke z omejenim jamstvom in

predlog Statuta Evropsko združenje za teritorialno sodelovanje Geopark Karavanke z omejenim jamstvom.

* + - 1. Osnovna šola Franja Goloba Prevalje:

Oblikovanje oddelkov v Enoti Vrtec Prevalje v šolskem letu 2019/2020.

Soglasje k sistemizaciji delovnih mest v OŠ Prevalje in Enoti Vrtec Prevalje v šolskem letu 2019/2020.

1. Soglasje k najemu dolgoročnega kredita v letu 2019.
2. Pobude in vprašanja.
3. Razno.

***K tč. 3***

**Pregled in potrditev zapisnika 5. redne seje.**

Pripomb na zapisnik ni bilo.

Župan poda točko v razpravo.

Razprave ni bilo.

V času glasovanja je bilo v dvorani 15 svetnikov.

S 15 glasovi za, 0 proti, so bili sprejeti

**SKLEP 6/1:**

**Občinski svet Občine Prevalje sprejme Zapisnik 5. redne seje Občinskega sveta Občine Prevalje.**

***K tč. 4***

**Predlog Odloka o spremembi Odloka o proračunu Občine Prevalje za leto 2019 –**

 **Rebalans I.**

Uvodno obrazložitev poda Veronika Šart, ki pove, da je Občina Prevalje zaradi spremenjenih obveznosti in terjatev za proračun v skladu s 40. členom Zakona o javnih financah pristopila k pripravi Odloka o spremembi Odloka o proračunu Občine Prevalje za leto 2019 (Rebalans I. proračuna za leto 2019). Pri pripravi predloga rebalansa I. je izhajala iz realizacije januar – maj 2019 in ocenila prihodke in odhodke do konca leta 2019 ter uskladila projekte z dinamiko izvajanja. Nadaljuje, da bo občini s sprejetjem Odloka o spremembi Odloka o proračunu (Rebalans I.) omogočeno pravočasno izvrševanje proračuna in izvrševanje nalog po Zakonu o lokalni samoupravi ter nemoteno poslovanje občine in javnih zavodov. Povzame, da so skupni prihodki v višini 10.886.865 EUR in odhodki v višini 12.238.259 EUR. Razlika med prihodki in odhodki je primanjkljaj v višini 1.351.393 EUR. V nadaljevanju pove, da se v bilanci C še poveča primanjkljaj za odplačila kreditov v višini 238.996 EUR in zmanjša za nove najete kredite v letu 2019 v višini 116.352 EUR za projekt »Ureditev cestnih povezav na območju Jamnice« in najetje kredita za projekt »Odvodnjavanje in čiščenje odpadne vode v porečju Meže«, v višini 895.747 EUR. Primanjkljaj vseh treh bilanc je 578.290 EUR in se pokrije iz preostanka sredstev iz leta 2018. Tako je proračun usklajen. Pove, da je bilo do ponedeljka 17.6.2019 možno vložit amandmaje na predlog Odloka o spremembi Odloka o proračunu Občine Prevalje za leto 2019. Vložen ni bil nobeden amandma.

Župan poda kratko obrazložitev projektov, ki se izvajajo v Občini Prevalje.

Predsednik Odbora za proračun in finance, Stašo Lodrant, pove, da se je Odbor za proračun in finance seznanil s predlogom Odloka o spremembi odloka o proračunu Občine Prevalje za leto 2019 – rebalans I., se z njim strinja in ga predlaga Občinskemu svetu v obravnavo in sprejem.

Predsednik Odbora za komunalne zadeve in varstvo okolja, Andrej Stermec, pove, da je Odbor za komunalne zadeve in varstvo okolja Občine Prevalje obravnaval predlog Odloka o spremembi odloka o proračunu Občine Prevalje za leto 2019 – rebalans I. in se z njim strinja ter ga predlaga Občinskemu svetu v obravnavo in sprejem.

Predsednica Odbora za gospodarske dejavnosti, mag. Martina Ribič, pove, da se je Odbor za gospodarske dejavnosti seznanil s predlogom Odloka o spremembi odloka o proračunu Občine Prevalje za leto 2019 – rebalans I. in ga predlaga Občinskemu svetu v obravnavo in sprejem.

Predsednica Odbora za družbene dejavnosti, Aleksandra Saša Horvat, pove, da je Odbor za družbene dejavnosti obravnaval predlog Odloka o spremembi odloka o proračunu Občine Prevalje za leto 2019 – rebalans I. in se z njim strinja ter ga predlaga Občinskemu svetu v obravnavo in sprejem.

Predsednik Komisije za statut in pravna vprašanja, Aleksander Ristič, pove, da je Komisija za statut in pravna vprašanja obravnavala predlog Odloka o spremembi odloka o proračunu Občine Prevalje za leto 2019 – rebalans I. i in ugotovila, da je pripravljen v skladu z vsemi pravnimi akti, ter ga občinskemu svetu daje v obravnavo in sprejem.

Župan poda točko v razpravo.

V razpravi so sodelovali občinski svetniki \_Bogdan Pupavac, Rafael Škufca in Zdravko Fajmut.

V času glasovanja je bilo v dvorani 15 svetnikov, glasovalo je 15 svetnikov.

S 15 glasovi za in 0 proti, je bil sprejet

**SKLEP 6/2:**

**Občinski svet Občine Prevalje sprejme Predlog Odloka o spremembi Odloka o proračunu Občine Prevalje za leto 2019.**

**Sklep se objavi v Uradnem glasilu slovenskih občin.**

***K tč. 5***

**Predlog Odloka o ustanovitvi organa skupne občinske uprave »Medobčinska uprava občin Mežiške doline in Občine Dravograd« - prva obravnava.**

Uvodno obrazložitev poda Anita Slivnik Potočnik, direktorica Občine Ravne na Koroškem, ki pove, da je bil veljavni Odlok o ustanovitvi organa skupne občinske uprave »Medobčinska uprava občin Mežiške doline« objavljen v Uradnem listu Republike Slovenije, št. 35/2015 in je pričel veljati dne 6. 6. 2015. V njem so združene štiri občine Mežiške doline, naloge se opravljajo za področje Medobčinskega redarstva občin Mežiške doline in Medobčinskega urada za pripravo razvojnih projektov in projektov s področja javnih služb. Pove, da je z zadnjo spremembo Zakona o financiranju občin (Uradni list RS, št. 123/06, 57/08, 36/11, 14/15 – ZUUJFO, 71/17 in 21/18 – popr.; v nadaljevanju ZFO), prišlo do spremembe, predvsem 26. člena, ki se nanaša na področje skupnega opravljanja nalog občinske uprave in njeno financiranje, ki prinaša kar nekaj novosti. Skupna uprava lahko skladno z drugim odstavkom spremenjenega 26. člena ZFO po novem opravlja naloge občinskega inšpekcijskega nadzorstva, občinskega redarstva, pravne službe, občinskega odvetništva, notranje revizije, proračunskega računovodstva, varstva okolja, urejanja prostora, civilne zaščite, požarnega varstva in urejanja prometa.

Zaradi spremembe ZFO in posledično novih nalog, ki jih skupna uprava lahko opravlja, je smiselno pristopiti k spremembi ustanovitvenega akta skupne uprave, cilj slednjega je uskladitev poimenovanja in nalog z veljavno zakonodajo ter nemoteno sofinanciranje s strani države tudi v prihodnje. Zaradi boljše preglednosti glede na število se predlaga sprejetje novega odloka. Doda, da je uskladitev veljavnega odloka z ZFO pogoj za možnost maksimalnega sofinanciranja organov skupne občinske uprave. Pojasni, da bo od leta 2020 veljala nova lestvica sofinanciranja delovanja skupnih občinskih uprav, kjer bo njihovo delovanje sofinancirano v višini 30 % stroškov, če bodo v skupno upravo vključene najmanj tri občine, z najmanj eno nalogo izmed enajstih navedenih. Procent sofinanciranja se po novem lahko povečuje za 5 % za vsako dodatno nalogo, preneseno na skupno občinsko upravo, najvišji odstotek sofinanciranja je do 55%, če občina na skupno občinsko upravo prenese šest ali več nalog. V odvisnosti od števila prenesenih nalog na skupno občinsko upravo, se lahko torej zmanjšuje strošek javne uprave. Ker je uskladitev veljavnih odlokov z ZFO pogoj za maksimalno sofinanciranje organov skupne občinske uprave, je potrebno trenutno veljavni odlok čim prej uskladiti z ZFO. Z Odlokom o ustanovitvi organa skupne občinske uprave »Medobčinska uprava občin Mežiške doline in Dravograda « se veljavni odlok usklajuje z ZFO, s čimer se zagotavljajo pogoji za maksimalno sofinanciranje organa.

S strani Občine Dravograd je bila pridobljena pisna informacija, da bi se skupni upravi občin Mežiške doline želela pridružiti tudi Občina Dravograd. Formalni sklep občinskega sveta se pričakuje v nekaj dneh. Vsled navedenega je v predlog odloka vključena tudi Občina Dravograd. Vsebinskih sprememb odloka njen pristop ne prinese, se pa ime Občine Dravograd vnese povsod, kjer to zahteva besedilo oz. so omenjene občine Mežiške doline. Zaradi precej dolgega imena skupne uprave predlaga tudi, da se poleg imena »Medobčinska uprava občin Mežiške doline in Občine Dravograd« lahko uporablja tudi kratica MUO MED, kar je zapisano tudi v predlog odloka.

S predlaganim novim odlokom se povečuje nabor nalog, ki jih lahko občine prenesejo na skupno občinsko upravo. V odvisnosti od števila prenesenih nalog na skupno občinsko upravo, se zmanjšuje strošek javne uprave. Sofinanciranje delovanja skupne občinske uprave se lahko maksimalno poveča do 55 % stroškov delovanja, če občina na skupno občinsko upravo prenese šest ali več nalog in so v skupni občinski upravi najmanj tri občine. Sredstva za delovanje skupne občinske uprave zagotavljajo občine ustanoviteljice praviloma v razmerju števila prebivalcev posamezne občine do števila vseh prebivalcev občin ustanoviteljic. Kadar vsebina dela to narekuje, se lahko stroški delijo tudi glede na dejanski obseg dela, ki se izvaja za posamezno občino ali glede na vrednost investicije, ki se izvaja na območju posamezne občine ali po kombinaciji teh načinov. Sredstva za delovanje in druge materialne pogoje se izračunajo vezano na naloge, posamezno delovno mesto in zaposlenega, ter se delijo samo med tiste občine, za katere zaposleni na delovnem mestu naloge opravljajo. Način delitve potrebnih sredstev občine ustanoviteljice za vsako proračunsko leto posebej določijo ob sprejemu kadrovskega načrta, letnega programa dela in finančnega načrta, ki vsebuje delitev stroškov po posameznih notranjih organizacijskih enotah skupne uprave ter izhaja iz financiranja dejanskega obsega nalog po posameznih občinah, razen v kolikor je financiranje razdeljeno glede na število prebivalcev posamezne občine ustanoviteljice. Do sprejema programa dela in finančnega načrta določenega v drugem odstavku tega člena, se financiranje vrši po 1/12 zneska določenega za preteklo leto.

Predsednik Odbora za proračun in finance, Stašo Lodrant, pove, da je Odbor za proračun in finance seznanil s predlogom Odloka o ustanovitvi organa skupne občinske uprave »Medobčinska uprava občin mežiške doline in Občine Dravograd« - prva obravnava, se z njim strinja ter ga podaja Občinskemu svetu Občine Prevalje v obravnavo.

Predsednik Komisije za statut in pravna vprašanja, Aleksander Ristič, pove, da je Komisija za statut in pravna vprašanja obravnavala predlog Odloka o ustanovitvi organa skupne občinske uprave »Medobčinska uprava občin mežiške doline in Občine Dravograd« - prva obravnava in ugotovila, da je pripravljen v skladu z vsemi pravnimi akti, ter ga občinskemu svetu daje v obravnavo in sprejem.

Župan poda v razpravo točko v razpravo.

V razpravi so sodelovali občinski svetniki Andrej Stermec, Ivan Backović, Štefan Peršak, Bogdan Pupavac in Aleksander Ristič.

V času glasovanja je bilo v dvorani 15 svetnikov

S 15 glasovi za in 0 proti, je bil sprejet

**SKLEP 6/3:**

**Občinski svet Občine Prevalje je sprejel Odlok o ustanovitvi organa skupne občinske uprave »Medobčinska uprava občin Mežiške doline in Občine Dravograd« v prvi obravnavi.**

Ker razlagalec k točki 6, g. Ivan Plevnik še ni bil prisoten na seji Občinskega sveta občine Prevalje, župan predlaga, da se seja nadaljuje po vrstnem redu in da se ustrezno preštevilčijo točke dnevnega reda,, g. Plevnik pa bo obrazložil točko, ko bo prišel.

S predlaganim so se svetniki soglasno strinjali.

***K tč. 6***

**Predlog Občinskega podrobnega prostorskega načrta za območje PR15 CU, 1.faza –**

 **prva obravnava.**

Uvodno obrazložitev poda Sanja Godec, urbanistka, ki pove, da je Občina Prevalje v letu 2015 sprejela Odlok o prostorskem načrtu Občine Prevalje (Uradno glasilo slovenskih občin, št. 36/2015, 71/2015). V skladu s navedenim prostorskim aktom je bila za navedeno enoto urejanja prostora PR 15 CU predvidena izdelava občinskega podrobnega prostorskega načrta. Območje OPPN je namenjeno za gradnjo poslovnih objektov za potrebe centralnih dejavnosti. Območje OPPN se nahaja na območju naselja Prevalje in je razdeljeno na dve fazi. Premet tega postopka je I faza OPPN. Za navedeni prostorski akt je Občina Prevalje sprejela sklep o začetku priprave občinskega prostorskega načrta za območje PR15 CU – I faza (Uradno glasilo slovenskih občin št. 49/2017). V skladu s sprejetim programom priprave OPPN so bile pridobljene smernice za načrtovanje, pristojnih nosilcev urejanja prostora, ki so bile upoštevane pri pripravi dopolnjenega osnutka prostorskega akta. Ministrstvo za okolje in prostor Ljubljana, pristojno za varstva okolja, je na podlagi 58. člena Zakona o prostorskem načrtovanju z odločbo št. 35409-214/2018/5 z dne 19.6.2018 sporočilo pripravljavcu, da za pripravo OPPN ni potrebno izvesti celovito presojo vplivov na okolje. Dopolnjen osnutek OPPN je bil javno razgrnjen v času od 10. 9. 2018 do 9. 10. 2018, javna obravnava pa je potekala dne 12. 9. 2018. V času javne razgrnitve je bila podana ena pripomba na izdelan predlog prostorskega akta. Predlog občinskega podrobnega prostorskega načrta je bil posredovan nosilcem urejanja prostora, ki so posredovali pozitivna mnenja na le tega. V skladu s 4. točko 61. člena Zakona o prostorskem načrtovanju v povezavi z 273. členom Zakona o urejanju prostora, Občina posreduje občinskemu svetu usklajen predlog občinskega podrobnega prostorskega načrta, saj je iz mnenj nosilcev urejanja prostora razvidno, da so v predlogu občinskega prostorskega načrta smernice upoštevane, Ministrstvo za okolje in prostor pa je prav tako ugotovilo, da za navedeni OPPN ni potrebno izvesti celovito presojo vplivov na okolje.

Predsednik Odbora za komunalne zadeve in varstvo okolja, Andrej Stermec, pove, da se je Odbor za komunalne zadeve in varstvo okolja Občine Prevalje seznanil z občinskim podrobnim prostorskim načrtom za enoto urejanja prostora PR 15 CU – 1. faza (usklajen predlog) ter predlogom Odloka o občinskim podrobnim prostorskim načrtom za enoto urejanja prostora PR 15 CU – 1. faza, v prvi obravnavi ter ju sprejema in predlaga Občinskemu svetu v obravnavo in sprejem.

Predsednica Odbora za gospodarske dejavnosti, mag. Martina Ribič, pove, da je Odbor za gospodarske dejavnosti obravnaval predlog občinskega podrobnega prostorskega načrta za enoto urejanja prostora PR 15 CU – 1. faza (usklajen predlog) ter predlog Odloka o občinskim podrobnim prostorskim načrtom za enoto urejanja prostora PR 15 CU – 1. faza, v prvi obravnavi in se z njima strinja ter ju podaja Občinskemu svetu v obravnavo in sprejem.

Predsednik Komisije za statut in pravna vprašanja, Aleksander Ristič, pove, da je Komisija za statut in pravna vprašanja obravnavala predlog občinskega podrobnega prostorskega načrta za enoto urejanja prostora PR 15 CU – 1. faza (usklajen predlog) ter predlog Odloka o občinskim podrobnim prostorskim načrtom za enoto urejanja prostora PR 15 CU – 1. faza, v prvi obravnavi in ugotovila, da sta akta pripravljena v skladu z vsemi pravnimi akti, ter ju daje občinskemu svetu v obravnavo in sprejem.

Župan poda točko v razpravo.

Razprave ni bilo.

V času glasovanja je bilo v dvorani 15 svetnikov

S 15 glasovi za in 0 proti, je bil sprejet

**SKLEP 6/4:**

**Občinski svet Občine Prevalje se je seznanil z občinskim podrobnim prostorskim načrtom za enoto urejanja prostora PR 15 CU – 1. faza (usklajen predlog) ter predlogom Odloka o občinskim podrobnim prostorskim načrtom za enoto urejanja prostora PR 15 CU – 1. faza, v prvi obravnavi ter ju potrjuje.**

***K tč. 7***

**Predlog Konvencije Evropsko združenje za teritorialno sodelovanje Geopark Karavanke z omejenim jamstvom**

**in**

**predlog Statuta Evropsko združenje za teritorialno sodelovanje Geopark Karavanke z omejenim jamstvom.**

Uvodno obrazložitev poda Primož Vodovnik, ki pove, da je Geopark Karawanken-Karavanke je čezmejni geopark, ki ga povezuje oziroma ločuje gorska veriga z istim imenom. Cilji Geoparka Karavanke so varstvo in ohranjanje naravnih virov, ozaveščanje, izobraževanje in pozicioniranje Geoparka, ekonomska vrednost Geoparka (geo-turizem, obnovljivi viri energije), čezmejno sodelovanje in regionalni razvoj. Z delovanjem geoparkov na najbolj neposreden način se izobražuje javnost in širi zavedanje o naši odgovornosti do naravne in kulturne dediščine. Promoviramo trajnostni razvoj, katerega vse pomembnejši člen postaja geoturizem. DS Geopark Karavanke, ki združuje 14 obmejnih občin, ima že nekaj let v načrtu preoblikovanje strukture organiziranosti iz Delovne skupnosti v pravni instrument, tako-imenovan EZTS (Evropsko združenje za teritorialno sodelovanje). Oddaja vloge za pridobitev naziva je del INTERREG projekta EUfutuR, ki se je začel 1.7.2016 in se končuje letos s 30.06.2019. Pove, da so vsi dokumenti, ki morajo biti del vloge (Statut in Konvencija) usklajeni tako s slovenskimi kot avstrijskimi pristojnimi organi – na slovenski strani je to Ministrstvo za javno upravo, na avstrijski Urad koroške deželne vlade. Oba dokumenta – Konvencija in Statut morata biti v enakem besedilu potrjena na vseh 14 občinskih svetih. Ker območje geoparka vključuje občine na slovenski in avstrijski strani meje, akta pa morata imeti enako besedilo in se sprejemata v slovenskem in nemškem jeziku, lahko pri uradnem prevodu pride do manjših sprememb teksta, ki pa ne bodo vsebinske narave. V nadaljevanju našteje razloge za sprejem, ki so manj administrativno zapleteni projekti, strateška krepitev znotraj programa SI-AT – Ključna vloga »EZTS« je že opredeljena v sedanjem programu SI-AT, pomembno sodelovanje pri vsebinskemu oblikovanju prihodnjega programa SI-AT, možnost fiksnih strateških projektov Geoparka v programu SI-AT in možnost sklada majhnih projektov v primeru EZTS Geopark.

Doda, da bodo z novo pravno obliko delovne skupnosti projekti manj zapleteni, obstajala bo možnost fiksnih strateških projektov znotraj SI-AT ter možnost sklada majhnih projektov. Nadaljuje, da se je DS Geopark v okviru svojih odborov strinjal s povišanjem članarine za EZTS v primerjavi z obstoječo DS s sedanjih 52.000 EUR na 75.000 EUR. Članarina - letni prispevek Občine Prevalje bo po novem znašal 6000 € (1000 € več kot sedaj), poleg tega pa vsaka občina prevzame tudi jamstvo v višini tri-kratnega letnega prispevka. Nova članarina bo veljala od uradne uredbe o EZTS od leta 2020 dalje, in se bo uporabljala, vključno z zneskom jamstva, do 31.12.2027.

Predsednica Odbora za gospodarske dejavnosti, mag. Martina Ribič, pove, da za Odbor za gospodarske dejavnosti predlaga, da Občinski svet Občine Prevalje pristopi k ustanovitvi Evropskega združenja za teritorialno sodelovanje Geopark Karavanke z omejeno odgovornostjo. Nadaljuje, da je Odbor za gospodarske dejavnosti obravnaval predlog Konvencije Evropsko združenje za teritorialno sodelovanje Geopark Karavanke z omejenim jamstvom in Statut Evropsko združenje za teritorialno sodelovanje Geopark Karavanke z omejenim jamstvom in ju sprejema ter predlaga Občinskemu svetu v obravnavo in sprejem. Odbor za gospodarske dejavnosti predlaga, da Občinski svet Občine Prevalje pristopi k ustanovitvi Evropskega združenja za teritorialno sodelovanje Geopark Karavanke z omejeno odgovornostjo. Prav tako se Odbor za gospodarske dejavnosti strinja, da Občinski svet Občine Prevalje pooblasti župana za morebitne kasnejše popravke in dopolnitve Konvencije Evropsko združenje za teritorialno sodelovanje Geopark Karavanke z omejenim jamstvom in Statuta Evropsko združenje za teritorialno sodelovanje Geopark Karavanke z omejenim jamstvom.

Predsednik Odbora za proračun in finance, Stašo Lodrant, pove, da se je Odbor za proračun in finance Občine Prevalje seznanil s pristopom Občine Prevalje k ustanovitvi Evropskega združenja za teritorialno sodelovanje Geopark Karavanke z omejeno odgovornostjo ter ga predlaga Občinskemu svetu v obravnavo in sprejem. Nadaljuje, da se je Odbor za proračun in finance Občine Prevalje seznanil tudi predlogom Konvencije Evropsko združenje za teritorialno sodelovanje Geopark Karavanke z omejenim jamstvom in Statutom Evropsko združenje za teritorialno sodelovanje Geopark Karavanke z omejenim jamstvom, se z njima strinja ter ju predlaga Občinskemu svetu Občine Prevalje v nadaljnjo obravnavo in sprejem. Doda, da Odbor za proračun in finance Občine Prevalje predlaga Občinskemu svetu Občine Prevalje, da pooblasti župana za morebitne kasnejše popravke in dopolnitve Konvencije Evropsko združenje za teritorialno sodelovanje Geopark Karavanke z omejenim jamstvom in Statuta Evropsko združenje za teritorialno sodelovanje Geopark Karavanke z omejenim jamstvom.

Predsednik Komisije za statut in pravna vprašanja, Aleksander Ristič, pove, da se je Komisija za statut in pravna vprašanja seznanila s pristopom Občine Prevalje k ustanovitvi Evropskega združenja za teritorialno sodelovanje Geopark Karavanke z omejeno odgovornostjo ter se z njim strinja, zato ga daje občinskemu svetu v obravnavo in sprejem. Nadaljuje, da se je

Komisija za statut in pravna vprašanja seznanila tudi s predlogom Konvencije Evropsko združenje za teritorialno sodelovanje Geopark Karavanke z omejenim jamstvom in s predlogom Statuta Evropsko združenje za teritorialno sodelovanje Geopark Karavanke z omejenim jamstvom, in ugotovila, da sta akta pripravljena v skladu z vsemi pravnimi akti, ter ju daje občinskemu svetu v obravnavo in sprejem. Prav tako predlaga občinskemu svetu, da pooblasti župana, da podpiše oba dokumenta. Komisija za statut in pravna vprašanja predlaga Občinskemu svetu Občine Prevalje, da pooblasti župana za morebitne kasnejše popravke in dopolnitve Konvencije Evropsko združenje za teritorialno sodelovanje Geopark Karavanke z omejenim jamstvom in Statuta Evropsko združenje za teritorialno sodelovanje Geopark Karavanke z omejenim jamstvom.

Župan poda točko v razpravo.

V razpravi je sodeloval občinski svetnik Rafael Škufca.

V času glasovanja je bilo v dvorani 15 svetnikov

S 15 glasovi za in 0 proti, je bil sprejet

**SKLEP 6/5:**

**Občinski svet Občine Prevalje pristopa k ustanovitvi Evropskega združenja za teritorialno sodelovanje Geopark Karavanke z omejeno odgovornostjo.**

**SKLEP 6/6:**

**Občinski svet Občine Prevalje sprejme Konvencijo Evropsko združenje za teritorialno sodelovanje Geopark Karavanke z omejenim jamstvom in Statut Evropsko združenje za teritorialno sodelovanje Geopark Karavanke z omejenim jamstvom ter pooblašča župana, da podpiše oba dokumenta.**

**Občinski svet Občine Prevalje pooblasti župana za morebitne kasnejše popravke in dopolnitve Konvencije Evropsko združenje za teritorialno sodelovanje Geopark Karavanke z omejenim jamstvom in Statuta Evropsko združenje za teritorialno sodelovanje Geopark Karavanke z omejenim jamstvom.**

***K tč. 8***

**Osnovna šola Franja Goloba Prevalje:**

1. **Oblikovanje oddelkov v Enoti Vrtec Prevalje v šolskem letu 2019/2020.**
2. **Soglasje k sistemizaciji delovnih mest v OŠ Prevalje in Enoti Vrtec Prevalje v šolskem letu 2019/2020.**

Uvodno obrazložitev poda Mira Hancman, ravnateljica OŠ Franja Goloba Prevalje, ki pojasni, da je za šolsko leto 2019/2020 OŠ Franja Goloba Prevalje, Enota Vrtec Prevalje, oblikovala posamezne oddelke z upoštevanjem določb Zakona o vrtcih in Pravilnika o normativih in kadrovskih pogojih za opravljanje dejavnosti predšolske vzgoje. V šolskem letu 2019/2020 je v vrtec vpisanih 278 otrok, od tega 101 otrok I. starostnega obdobja in 177 otrok II. starostnega obdobja. Na podlagi števila vpisanih otrok bo v šolskem letu 2019/2020 v Enoti Vrtec Prevalje oblikovanih 16 oddelkov I. in II. starostnega obdobja, od tega 1 oddelek I. starostnega obdobja s polovičnim normativom. Oddelki predšolske vzgoje bodo oblikovani na podlagi Pravilnika o normativih in kadrovskih pogojih za opravljanje dejavnosti predšolske vzgoje. Podrobnejša obrazložitev oblikovanja oddelkov v Enoti Vrtec Prevalje v šolskem letu 2019/2020 je razvidna iz gradiva, ki ga je pripravila OŠ Franja Goloba Prevalje.

Ga. Mira Hancman nadaljuje z obrazložitvijo vsebine pod točko b) - Soglasje k sistemizaciji delovnih mest v OŠ Prevalje in Enoti Vrtec Prevalje v šolskem letu 2019/2020 in pove, da je Osnovna šola Franja Goloba Prevalje na občino, ustanoviteljico javnega zavoda, podala vlogo za izdajo soglasja k sistemizaciji delovnih mest v OŠ Franja Goloba Prevalje za dogovorjeni program in k sistemizaciji delovnih mest za Enoto Vrtec Prevalje za šolsko leto 2019/2020. Skladno s sprejeto zakonodajo Občina Prevalje kot ustanoviteljica javnega zavoda poda soglasje k sistemizaciji delovnih mest. V okviru sistemizacije delovnih mest za dogovorjeni program osnovne šole so zajete vsebine: učitelj športne vzgoje kot drugi strokovni delavec pri pouku športne vzgoje od 2. do 5. razreda, deleža zaposlitev za varstvo vozačev na POŠ Holmec in POŠ Šentanel, deleža zaposlitev čistilk (športna hala in POŠ Šentanel) in gospodinjca (POŠ Holmec in POŠ Šentanel) ter sofinanciranje zaposlitev v kuhinji, kjer je predvideno, da občina ustanoviteljica poda soglasje k zaposlitvam kuharic v enakem obsegu kot v letošnjem šolskem letu. Osnovna šola Prevalje, Enota Vrtec Prevalje je sistemizacijo delovnih mest določila na podlagi normativov in standardov za posamezno delovno mesto z upoštevanjem določb Zakona o organizaciji in financiranju vzgoje in izobraževanja, Zakona o vrtcih, Pravilnika o normativih in kadrovskih pogojih za opravljanje dejavnosti predšolske vzgoje in Kolektivne pogodbe za dejavnost vzgoje in izobraževanja v RS. V sistemizaciji so upoštevani normativi, ki predpisujejo zaposlitev na določenem delovnem mestu. V predlogu sistemizacije delovnih mest za dogovorjeni program Enote Vrtec Prevalje so zajete naslednje vsebine: mobilni učitelj DPS v deležu 0,30, delež zaposlitve računalnikarja, zaposlitev hišnika v deležu 0,11 ter zaposlitve specialnega pedagoga in spremljevalcev gibalno oviranih otrok skladno z odločbami o usmeritvi.

Predsednica Odbora za družbene dejavnosti, Aleksandra Saša Horvat, pove, da Odbor za družbene dejavnosti obravnaval predlaga, da izda Občinski svet Občine Prevalje soglasje k oblikovanju oddelkov v Enoti Vrtec Prevalje v šolskem letu 2019/2020, se z njim strinja in ga predlaga Občinskemu svetu v obravnavo in sprejem. V nadaljevanju pove, da Odbor za družbene dejavnosti predlaga Občinskemu svetu Občine Prevalje, da izda soglasje tudi k sistemizaciji delovnih mest v OŠ Prevalje in Enoti Vrtec Prevalje v šolskem letu 2019/2020.

Predsednik Odbora za proračun in finance, Stašo Lodrant, pove, da se je Odbor za proračun in finance Občine Prevalje seznanil s predlogom oblikovanja oddelkov v Enoti Vrtec Prevalje v šolskem letu 2019/2020, se z njim strinja ter predlaga Občinskemu svetu v obravnavo in sprejem. Hkrati Odbor za proračun in finance Občine Prevalje predlaga Občinskemu svetu Občine Prevalje, da izda soglasje k sistemizaciji delovnih mest v OŠ Prevalje in Enoti Vrtec Prevalje v šolskem letu 2019/2020.

Župan poda točko v razpravo.

V razpravi so sodelovali občinski svetniki Andrej Stermec, Zdravko Fajmut, Aleksandra Saša Horvat, Maks Pučelj, Bogdan Pupavac, Rafael Škufca, Aleksander Ristič in mag. Martina Ribič.

V času glasovanja je bilo v dvorani 15 svetnikov

S 15 glasovi za in 0 proti, je bil sprejet

**SKLEP 6/7:**

**V OŠ Franja Goloba Prevalje, Enoti Vrtec Prevalje se v šolskem letu 2019/2020 oblikuje 16 oddelkov predšolske vzgoje, od tega se oblikuje:**

**• 6 homogenih oddelkov I. starostnega obdobja (fleksibilni normativ, 12+2),**

**• 1 homogen oddelek I. starostnega obdobja s polovičnim normativom (fleksibilni normativ, 6+1),**

**• 2 homogena oddelka II. starostnega obdobja 3-4 let (fleksibilni normativ, 17+2),**

**• 4 homogeni oddelki II. starostnega obdobja 4–6 let (fleksibilni normativ, 22+2),**

**• 1 heterogen oddelek II. starostnega obdobja (fleksibilni normativ, 19+2),**

**• 1 kombiniran oddelek I. in II. starostnega obdobja (fleksibilni normativ, 17+2)**

**• 1 kombiniran oddelek I. in II. starostnega obdobja (znižan normativ, 17-3).**

**V primeru zmanjšanja števila vpisanih otrok ob začetku šolskega leta oz. med šolskim letom se posamezni oddelek preoblikuje v polovični oddelek z možnostjo dopolnitve do polnega oddelka s fleksibilnim normativom.**

**SKLEP 6/8:**

**Občinski svet Občine Prevalje daje Soglasje k sistemizaciji delovnih mest Osnovne šole Franja Goloba Prevalje za dogovorjeni program šole in sistemizaciji delovnih mest Enote Vrtec Prevalje za šolsko leto 2019/2020.**

***K tč. 9***

**SOGLASJE K NAJEMU DOLGOROČNEGA KREDITA V LETU 2019.**

Uvodno obrazložitev poda Veronika Šart, ki pojasni, da je najem dolgoročnega kredita v letu 2019 namenjen za kritje presežkov odhodkov nad prihodki v bilanci prihodkov in odhodkov, zato se občina v proračunu za leto 2019 zadolži v višini 116.352 EUR za investicijo »Ureditev cestnih povezav na območju Jamnice«. Nadaljuje, da je občina s strani Ministrstva za gospodarski razvoj in tehnologijo dne 1.2.2019 prejela dopis o spremembi višine deležev sredstev občin za sofinanciranje investicij v letu 2019 skladno s 23. členom ZFO-1 in 54. členom Zakona o izvrševanju proračunov RS za leti 2018 in 2019 (Ur.l. RS, št. 71/2017) in Zakonom o spremembah in dopolnitvah Zakona o izvrševanju proračunov RS za leti 2018 in 2019 (Ur.l.RS, št. 83/18). Delež povratnih sredstev za Občino Prevalje za leto 2019 je v višini 116.352 EUR. Država v skladu s 10. členom Zakona o financiranja občin (ZFO-1C) zagotavlja sredstva občinam za sofinanciranje investicij. Ne glede na drugi odstavek 21. člena ZFO-1 se v letu 2019 sredstva za sofinanciranje investicij v lokalno javno infrastrukturo in investicije posebnega pomena za zadovoljevanje skupnih potreb in interesov prebivalcev občine, ki so uvrščene v načrte razvojnih programov občinskih proračunov, zagotovijo v višini 6 % skupne primerne porabe občin, pri čemer se 3 % sredstev zagotovi v obliki transfera iz državnega proračuna, 3 % sredstev pa v obliki odobritve dodatnega zadolževanja občin v proračunu države. Zadolževanje v tem primeru se ne všteva v največji možni obseg zadolževanja občin iz drugega odstavka 10.b člena ZFO-1. Dodatno zadolžitev odobri ministrstvo, pristojno za gospodarski razvoj, ki obseg dodatne zadolžitve določi v skladu z merili iz prvega odstavka 23. člena ZFO-1. Za to zadolžitev ni treba pridobiti soglasja ministrstva po šestem odstavku 10.a člena ZFO-1.

Predsednik Odbora za proračun in finance, Stašo Lodrant, pove, da se je Odbor za proračun in finance Občine Prevalje seznanil z najetjem dolgoročnega kredita v letu 2019 v višini 116.352 EUR, za obdobje 120 mesecev oziroma 10 let ter ga predlaga v obravnavo in sprejem Občinskemu svetu.

Rafael Škufca zapusti sejo občinskega sveta.

Župan poda točko v razpravo.

Razprave ni bilo.

V času glasovanja je bilo v dvorani 14 svetnikov

S 14 glasovi za in 0 proti, je bil sprejet

**SKLEP 6/9:**

**Občinski svet Občine Prevalje daje Soglasje k najemu dolgoročnega kredita v letu 2019 v višini 116.352 EUR, za obdobje 120 mesecev oziroma 10 let.**

***K tč. 10***

**POBUDE IN VPRAŠANJA**

Občinski svetnik Štefan Peršak je podal pobudo in vprašanje:

POBUDA: 1.) Pove, da so krajani Jamnice izrazili željo, da se jim pred pričetkom izvajanja projekta »Ureditev cestnih povezav na območju Jamnice« na terenu predstavi načrt izgradnje oz. pristopa k rekonstrukciji že obstoječe ceste, da bodo krajani seznanjeni s predvidenimi deli.

Župan pojasni, da bo občinska uprava sklicala sestanek na terenu, kjer bo krajanom Jamnice podala odgovore na vsa vprašanja.

VPRAŠANJE: 1.) Zanima ga glede vzdrževanja cestne infrastrukture, in sicer kdaj se bo po obrobjih občine poskrbelo za t.i. »spomladansko grediranje« in košnjo ob pasovih gospodarske javne infrastrukture, saj je do sedaj bilo pokošeno le ob glavni cesti Prevalje - Šentanel?

Tajnik občine, Danilo Vute, odgovori, da se je košnja ob gospodarski javni infrastrukturi v letošnjem letu zaradi vremenskih razmer pričela kasneje, da pa je v teku in bo obrobje cestišča pokošeno v najkrajšem možnem času.

Občinski svetnik Maks Pučelj je podal pobudo:

POBUDA: 1.) Predlaga, kot izhaja tudi iz sklepa KS Holmec, da občinska uprava pred pripravo letnega proračuna za prihodnje leto, po vseh treh krajevnih skupnostih preveri, kakšne so dejanske potrebe krajanov, kaj le-ti želijo oz. potrebujejo, da bi tako v čim večji meri upoštevali potrebe vseh prebivalcev, predvsem občanov iz območij degradiranih skupnosti in pripomogli k uravnoteženemu razvoju vseh območjih Občine Prevalje in sodelovanju vseh skupnosti v občini.

Občinska svetnica Aleksandra Saša Horvat je podal dve pobudi:

POBUDA: 1.) Predlaga, da Občina Prevalje razmisli o vključitvi občine v projekt »Mreža zdravih mest« in o oblikovanju lokalne skupine krepitve zdravja, ki bi pomagala zmanjševati neenakost v zdravju na ravni Občine Prevalje, ki bi vključila vse vladne in nevladne organizacije, ki bi s skupnostnim pristopom bolj motivirale, informirale in predvsem vključevale člane, da sodelujejo pri aktivnostih in preventivnih programih. Nadaljuje, da je glavni cilj Mreže zdravih mest izrazita skrb vseh, tako upravnih organov, kot javnega in zasebnega sektorja, torej vseh, ki kakorkoli vplivajo na zdravje posameznika in s tem družbe kot celote. Poseben poudarek pa je namenjen načinu življenja in izboljšanju človekovega okolja. Pove, da bi se s pomočjo imenovane lokalne skupine bolj zaznali zdravstveno socialni problemi prebivalcev v občini ter da bi se glede na predstavljene kazalnike zdravja Nacionalnega inštituta za javno zdravje, pripravili potrebni ukrepi.

Na sejo občinskega sveta se vrne svetnik Rafael Škufca, sejo pa zapusti Boštjan Gorenšek.

Občinski svetnik Andrej Stermec vprašanje:

VPRAŠANJE: 1.) Zanima ga, kakšno je trenutno stanje s plazovi na cesti proti Lešam, ali obstaja nevarnost ponovnega plazenja.

Tajnik občine, Danilo Vute, pojasni, da si je plazove ogledal projektant in pojasnil, da bosta potrebni dve vrsti ukrepov. Prvi je urgentni ukrep, ki predvideva zabijanje pilotov in tako preprečuje ponovno zdrsavanje, drugi ukrep pa je dolgoročne narave, in sicer predvideva postavitev škarpe na celotnem območju. Pove, da je škoda prijavljena, v kolikor se bo odprl program Ajda, se bodo tudi izvedli predvideni ukrepi. Ocenjuje se, da bo postavitev škarpe znašala več kot 500.000,00 EUR. Pri zabijanju pilotov pa mora projektant določiti tudi mesta, kjer se bodo piloti zabili, sredstva za postavitev le-teh pa se bodo krila iz interventnih sredstev. Nadaljuje, da se plaz opazuje in da po mnenju projektanta brez hujšega poslabšanja vremena, trenutno ni razloga za skrb.

Seji Občinskega sveta Občine Prevalje se pridruži g. Ivan Plevnik, razlagalec k točki »Predlog odloka o ravnanju s komunalnimi odpadki v občinah koroške regije - prva obravnava«.

***K tč. 11***

**Predlog Odloka o ravnanju s komunalnimi odpadki v občinah Koroške regije -**

**prva obravnava.**

Uvodno obrazložitev poda direktor podjetja KOCEROD d.o.o., Ivan Plevnik, ki pove, da je dvanajst koroških občin v letu 2011 sprejelo skupni Odlok o načinu izvajanja gospodarske javne službe ravnanja s komunalnimi odpadki v Koroški regiji (Uradni list RS, Št. 85/2011). Bistvena določila tega Odloka so bila, da se vse GJS ravnanja z odpadki izvajajo v KOCEROD d.o.o., da so cene vseh storitev enake v vseh dvanajstih občinah in da se pristojnost potrjevanja cen prenese na Svet ustanoviteljev. Po sedmih letih veljave tega Odloka je ugotavljeno, da se zbiranje komunalnih odpadkov še ni preneslo na Kocerod d.o.o., da to javno službo še vedno izvajajo štiri komunalna podjetja in da cene za zbiranje komunalnih odpadkov niso enake v vseh dvanajstih občinah, saj jih oblikujejo v štirih podjetjih, potrjujejo pa v dvanajstih občinah. Nadaljuje, da je svet ustanoviteljev Kocerod na svoji 22. redni seji, dne 28.2.2019, sprejel sklep, da direktor KOCEROD d.o.o. v sodelovanju s strokovnimi službami občin pripravi nov odlok o ravnanju s komunalnimi odpadki v občinah Koroške regije, s cilji slediti določbam predpisov na tem področju, zmanjšati količino odloženih ostankov odpadkov, poenotiti standarde službe, zagotoviti strokovno vodenje službe iz enega mesta, skladno s predpisi zagotoviti enovito in celovito izvajanje GJS. Pojasni, da je v predlogu Odloka besedilo v celoti pripravljeno na novo in da so v besedilu podrobneje opredeljena področja, ki so predmet lokalnega urejanja, kot na primer vrsta in obseg storitev gospodarskih javnih služb, pogoji za zagotavljanje in uporabo storitev gospodarskih javnih služb, pravice in obveznosti uporabnikov storitev gospodarskih javnih služb, financiranje gospodarskih javnih služb in obračun storitev, nadzor nad izvajanjem gospodarskih javnih služb in kazenske določbe. Pri opredelitvi nosilcev javne službe za vsa tri področja je upoštevan sklep Sveta ustanoviteljev, sprejet na zadnji seji dne 28.2.2019 ki kot izvajalca GJS ravnanja z odpadki določa družbo Kocerod, v vmesnem času do predaje opravljanja nalog (prehodno obdobje), najpozneje do konca leta 2020, pa kot izvajalce nalog zbiranja še obstoječa komunalna podjetja.

Predsednik Odbora za komunalne zadeve in varstvo okolja, Andrej Stermec, pove, da se je Odbor za komunalne zadeve in varstvo okolja Občine Prevalje seznanil s Predlogom odloka o ravnanju s komunalnimi odpadki v občinah Koroške regije – prva obravnava, se z njim strinja ter ga predlaga Občinskemu svetu v obravnavo in sprejem. Na tem mestu predlaga županu občine, da oblikuje delovno telo, ki bo bdelo nad pripravo Odloka o ravnanju s komunalnimi odpadki v občinah Koroške regije.

Predsednik Odbora za proračun in finance, Stašo Lodrant, pove, da je Odbor za proračun in finance obravnaval predlog Odloka o ravnanju s komunalnimi odpadki v občinah Koroške regije – prva obravnava in se z njim strinja ter ga podaja Občinskemu svetu Občine Prevalje v obravnavo. Postavi vprašanje, zakaj nihče iz Občine Prevalje aktivno ne sodeluje pri pripravi Odloka o ravnanju s komunalnimi odpadki v občinah Koroške regije.

Predsednik Komisije za statut in pravna vprašanja, Aleksander Ristič, pove, da je Komisija za statut in pravna vprašanja obravnavala predlog Odloka o ravnanju s komunalnimi odpadki v občinah Koroške regije – prva obravnava in ugotovila, da besedilo odloka še ni v celoti usklajeno, vendar ga daje občinskemu svetu v obravnavo in sprejem v prvi obravnavi. Predlaga, da župan imenuje delovno skupino na ravni občine Prevalje, ki bo pripravila predloge za spremembo odloka, ki jih bo posredovala v usklajevanje na druge občine soustanoviteljice pred drugo obravnavo.

Župan poda točko v razpravo.

V razpravi je sodeloval občinski svetniki Zdravko Fajmut.

V času glasovanja je bilo v dvorani 14 svetnikov

S 14 glasovi za in 0 proti, je bil sprejet

**SKLEP 6/10:**

**Občinski svet Občine Prevalje sprejme Odlok o ravnanju s komunalnimi odpadki v občinah Koroške regije v prvi obravnavi.**

***K tč. 12***

**razno**

Štefan Peršak povabi vse občane Občine Prevalje na Evropski pokal v Enduro kolesarjenju, ki bo potekal od 21.06. -23.06.2019 na Jamnici in Peci. V izogib dvomom pove, da je odpadel kolesarski maraton v Podpeci, Evropski pokal pa se bo izvajal. Nadaljuje, da je v nedeljo, dne 30.06.2019 v Šentanelu organizirana kulturno glasbena prireditev »Pod lipo sred vasi pesem zadoni", ki bo potekala od 11.00 – 17.00 ure, zato vabi vse občane, da se udeležijo organiziranih dogodkov.

Aleksander Ristič se zahvali občinski upravi, da je pričela s postavitvijo luči na Stražišču.

Župan čestita vsem občanom in občankam ob občinskem prazniku ter tudi ob prihajajočem državnem prazniku Republike Slovenije. Doda, da je dne 20.06.2019 ob 19. uri organizirana prireditev ob Občinskem prazniku Občine Prevalje ter podelitev priznanj in nagrad občine, kamor povabi vse krajane občine.

Seja je bila zaključena ob 18.30 uri.

Zapisala: Župan

Urška ŠPANINGER dr. Matija TASIČ

**POROČILO O IZVRŠITVI SKLEPOV**

Sklep k tč. 1 – Izvršen na seji.

Sklep k tč. 2 – Izvršen na seji.

Sklep 6/1 k tč. 3 – Izvršen na seji. Zapisnik je odložen v zbirko listin in posredovan v objavo na spletu.

Sklep 6/2 k tč. 4 – Izvršen na seji.

Sklep 6/3 k tč. 5 – Izvršen na seji.

Sklep 6/4 k tč. 6 – Izvršen na seji.

Sklep 6/5 k tč. 7 – Izvršen na seji.

Sklep 6/6 k tč. 7 – Izvršen na seji.

Sklep 6/7 k tč. 8 – Izvršen na seji.

Sklep 6/8 k tč. 8 – Izvršen na seji.

Sklep 6/9 k tč. 9 – Izvršen na seji.

Sklep 6/10 k tč. 11 – Izvršen na seji.